રથયાત્રા મંદિરની બહાર નિકળતાની સાથે જ દર્શનાર્થે હજારોની સંખ્યામાં ભક્તો ઉમટી પડ્યાં હતાં. તેવી જ રીતે મોટી સંખ્યામાં આવી પહોંચેલી મહિલા શ્રદ્ધાળુઓએ હાથમાં કરતાલ અને મંજીરાના મધૂર સુરો રેલાવીને વાતાવરણ ભક્તિમય બનાવી દીધું હતું. અમદાવાદ શહેરના ખુણેખુણેથી તથા આસપાસના વિસ્તારોમાંથી મોટી સંખ્યામાં શ્રદ્ધાળુઓની હાજરી હોવા છતાં વ્યવસ્થા સંપૂર્ણપણે જળવાઈ રહી હતી. રથયાત્રાના પ્રસ્થાન સાથે જ શ્રદ્ધાળુઓનો કાફલો તથા અખાડા, તથા સુરક્ષા માટે પોલીસ વાહનો રવાના થયા હતાં.